ועדת הכלכלה, כנסת 19, פרוטוקול מספר 242, 2014-03-19 09:25

אבישי ברוורמן: רבותיי, אני פותח את הישיבה.

אבישי ברוורמן: בהתאם לסעיף 109 לתקנון הכנסת, אני מבקש להצביע על הקמת ועדת משנה של ועדת הכלכלה לפיתוח אנרגיות מתחדשות.

אבישי ברוורמן: אני אומר שכל נושא הגז לפתחנו.

אבישי ברוורמן: לפני שמצאנו את הגז דיברנו כל כך הרבה על החשיבות של אנרגיה סולרית, אנרגיית רוח, ובין השאר הקמנו מכון אדיר גם באוניברסיטה בנגב, והרבה מאוד עסקים התחילו להשקיע בנושא של אנרגיות מתחדשות.

אבישי ברוורמן: אבל משום מה מציאת הגז, שמצד אחד היא דבר ברוך, הביאה לירידת הפוקוס בנושא הזה.

אבישי ברוורמן: זו טעות היסטורית לא לפתח במקביל את האנרגיות המתחדשות, ולכן החלטנו להקים ועדה, ואין מתאים לעמוד בראש הוועדה מחבר הכנסת ד"ר רונן הופמן, שהוא גם מבין בעניין.

אבישי ברוורמן: לא אוסיף מחמאות, כי הוא יודע כמה אני מעריך אותו.

אבישי ברוורמן: מכיוון שאני מניח שאין שום הסתייגות של חבר הכנסת רונן הופמן, אני אעלה את זה להצבעה.

אבישי ברוורמן: מי בעד?

אבישי ברוורמן: הצבעה בעד הקמת ועדת המשנה, בראשותו של חבר הכנסת רונן הופמן – פה אחד הקמת ועדת המשנה, בראשותו של חבר הכנסת רונן הופמן נתקבלה.

אבישי ברוורמן: אושר פה אחד.

<לאה ורון: אושרה הקמת ועדת המשנה, בראשותו של חבר הכנסת הופמן.

רונן הופמן: תודה רבה, אדוני היושב-ראש וגברתי מנהלת הוועדה.

אבישי ברוורמן: תודה.